Legal Document

Category: 124

Text:
18. ΑΝΑΓΚ. ΝΟΜΟΣ υπ’ αριθ. 1537 της 29/29 Οκτ. 1950. Περί συμπληρώσεως και τροποποιήσεως του Α.Ν. 1502/1950 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών» και συμπληρώσεως του Α.Ν. 1501/1950 «περί καταργήσεως των περί καταβολής αποδοχών ενεργείας εις δημοσίους υπαλλήλους κλπ». Άρθρ.1.- Αι διατάξεις του Α.Ν. 1502/1950 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών», έχουσιν εφαρμογήν και επί των τακτικών πολιτικών υπαλλήλων των Πολεμικών Υπουργείων, δεν αφορώσι δε τας εις ξένον νόμισμα υπό των εκάστοτε ισχυουσών διατάξεων οριζομένας αποδοχάς. Άρθρ.8.- Η ισχύς των άρθρ. 1 έως και 6 του παρόντος άρχεται από 1ης Ιουλίου ε.ε. υποβληθήσεται δε προς κύρωσιν εις την Βουλήν άμα τη ενάρξει των εργασιών αυτής. Άρθρ.2.- (Καθωρίζοντο οι μισθοί των τεχνικών υπαλλήλων των υπηρεσιών Δημοσίων Έργων, περί ων βλ. άρθρ. 4 της υπ’ αριθ. 131/1954 πράξεως Υπουργικού Συμβουλίου, και ετροποποιείτο το άρθρ. 1 Α.Ν. 1502/1950). Άρθρ.3.- (Τροποποιείται το άρθρ. 3 Α.Ν. 1502/1950). Άρθρ.4.- (Επιφέρονται μεταβολαί εις το άρθρ. 11 Α.Ν. 1502/1950). Άρθρ.5.- (Επέρχονται μεταβολαί εις τα άρθρ. 8,10,13,15,21 και 22 Α Ν. 1502/1950). 2.Ζ.α.18 Αποδοχές Δημοσίων Υπαλλήλων Άρθρ.6.1. (Διατάξεις προσωρινής ισχύος). 2.Αι διατάξεις των άρθρ. 9,12,13,14,15, παρ. 2 και 16 του Α. Ν. 1502/1950, έχουσιν εφαρμογήν από της ισχύος του παρόντος και επί των πάσης φύσεως εκτάκτων υπαλλήλων. «Κατ’ εξαίρεσιν το εκτός της έδρας του μετακινούμενον δι’ εκτέλεσιν υπηρεσίας έκτακτον υπαλληλικόν προσωπικόν του Υπουργείου Εμπορίου, αρμοδιότητος πρώην Υπουργείου Εφοδιασμού - Διανομών, κεκτημένον δε μισθολογικής αντιστοιχίας προς ένα των βαθμών της Διοικητικής ιεραρχίας λαμβάνει δια τας εκ της μετακινήσεώς του ταύτης δαπάνας, ημερησίαν αποζημίωσιν ίσην προς το 1/30 των μηνιαίων αποδοχών του αντιστοίχου βαθμού του μονίμου υπαλλήλου, προς ον μισθολογικώς εξομοιούται». Το εντός «» εδάφιον προσετέθη δια του Νόμ. 2164/1952. Άρθρ.7.- (Αντικαθίσταται αφ’ ης ίσχυσεν η παρ. 2 άρθρ. 2 Α.Ν. 1501/1950).